I Want You (שיר של מדונה)

"I Want You" (בעברית: "אֲנִי רוֹצָה אוֹתְךָ") הוא סינגל שיווקי שהוקלט על ידי הזמרת-יוצרת האמריקאית מדונה, ביחד עם הלהקה האנגלייה מאסיב אטאק, מתוך אלבום האוסף הראשון של מדונה, Something to Remember (1995). הגרסה המקורית של השיר הוקלטה על ידי הזמר האמריקאי מרווין גיי, והופצה כסינגל בשנת 1976. לאחר יציאת הלהיט שלה "Take a Bow", מדונה פנתה לארל סבסטיאן בנוגע להקלטתו של "I Want You" כמחווה שאירעה במסגרת אלבום האוסף, Inner City Blues: The Music of Marvin Gaye. בנוסף לכך, הוחלט לכלול אותו באלבום אוסף הבלדות שלה, Something to Remember. הוא היה אמור להיות הסינגל המוביל מתוך Something to Remember; וידאו קליפ נלווה צולם והופץ בכלי תקשורת רבים, אך בעיות משפטיות בין חברת התקליטים מוטאון לחברת התקליטים של מדונה מנעו את זה. מאוחר יותר, מאסיב אטאק כללה את השיר במהדורה המיוחדת של אוסף הלהיטים הגדולים ביותר שלה Collected ב-2006. "I Want You" נכלל בתקליטור השני מבין השניים. למעלה משנה לפני יציאתו של Inner City Blues: The Music of Marvin Gaye מוטאון רקורדס, חברת התקליטים שאחראית על הרכבת האמנים לאלבום האוסף פנתה למאסיב אטאק וביקשה ממנה לבחור שיר מקטלוג המוזיקה של מרווין גיי במטרה להקליטו מחדש, והציעה להם לעשות שיתוף פעולה עם הזמרת האמריקאית צ'אקה קאן. בהמשך לכך, נוצרה רצועת דמו כדי להתאים את השירה שלה, אך מפגשי ההקלטה לא צלחו. כתוצאה מכך, עלתה האפשרות לזמן קצר לעבוד עם ארון נוויל (אנ'), אך גם הצעה זו נפסלה בעקבות בעיות משפטיות. המפיק המוזיקלי נלי הופר הציע את מדונה כסולנית, שעזר בהפקת אלבום האולפן השישי שלה Bedtime Stories באות העת; הוא קבע מפגש הקלטות עם מאסיב אטאק. חברי הלהקה גראנט "דדי ג'י" מרשל ואנדי "מאשרום" וולס מעולם לא נפגשו עם מדונה במהלך הקלטות השיר, רק רוברט "3D" דל נג'ה יחד עם הופר נפגשו איתה בניו יורק לתקופה של יומיים, במהלכם הקליטו אותו. מדונה התרשמה מהתוצר המוגמר, וכתוצאה מכך בחרה לכלול אותו כרצועה הראשונה באלבום האוסף הבלדות שלה מ-1995 Something to Remember. מבקר המוזיקה סטיבן תומאס ארלוויין מ-AllMusic אמר כי "I Want You" הוא הבולט ביותר מבין שלוש הרצועות החדשות ב-Something to Remember. בביקורת נוספת עבור Inner City Blues: The Music of Marvin Gaye, ארלוויין ציין את סוגת הטריפ הופ, כמו גם את שיתוף הפעולה של מדונה עם מאסיב אטאק. ג'ים פרבר מניו יורק דיילי ניוז הצהיר כי "[מדונה] מעולם לא נשמעה טוב יותר מאשר בהקלטה של "I Want You" של מרווין גיי". הווידאו קליפ של "I Want You" צולם ב-5 וב-6 באוגוסט 1995 באולפני סילברקאפ (אנ') בלונג איילנד סיטי (אנ'), ניו יורק. את הקליפ ביים ארל סבסטיאן, לצד ג'ואל הינמן שהפיק אותו וברוס אשלי שערך אותו. הקליפ נוצר בהשראת A Telephone Call, סיפור קצר שנכתב על ידי הסופרת האמריקאית, דורותי פארקר. הקליפ שודר לראשונה ב-VH1 ב-2 באוקטובר 1995. "I Want You" קיבל מועמדות בקטגוריית "MTV Amour" בטקס פרסי המוזיקה של MTV אירופה 1996, אך הפסיד ל-"Killing Me Softly" של פוג'יז. הקליפ פורסם באופן מסחרי בשנת 2009 באוסף הווידאו קליפים של מדונה, Celebration: The Video Collection. תקליטור "I Want You" (גרסת האלבום/מאסטר) – 6:23 "I Want You" (גרסה תזמורתית) – 5:56 "I Want You" (גרסת לאודר ליד ווקאל) – 6:20 "I Want You" (ג'וניור'ס קלאב אדיט) – 7:24 "I Want You" (גרסת קולות רקע ושירה מדוברת) – 6:20 "I Want You" (קטע כלי/מאסטר) – 6:20 "I Want You" (ג'וניור'ס קלאב מיקס) – 9:31 "I Want You" (מאסטר/ללא שירה מדוברת) – 6:20 "I Want You" (תזמורת בלבד) – 7:11 "I Want You" (ג'וניור'ס שורט קלאב אדיט) – 5:44 "I Want You" (ג'וניור'ס רדיו אדיט) – 3:56 סרטון השיר "I Want You" באתר יוטיוב Marvin Gaye - I Want You (באנגלית), נבדק ב-2023-01-04 Various - Inner City Blues: The Music Of Marvin Gaye (באנגלית), נבדק ב-2023-01-04 Something to Remember, 1995-11-17, נבדק ב-2023-01-04 Massive Attack - Collected (באנגלית), נבדק ב-2023-01-04 “I Want You”: A Tribute To Madonna’s Most Lonely Hit That Never Was, 20 Years Later, MuuMuse, ‏2015-02-27 (באנגלית אמריקאית) Info→I Want You, MASSIVEATTACK.IE (באנגלית בריטית) Madonna - Something to Remember Album Reviews, Songs & More | AllMusic (באנגלית), נבדק ב-2023-01-04 Various Artists - Inner City Blues: The Music of Marvin Gaye Album Reviews, Songs & More | AllMusic (באנגלית), נבדק ב-2023-01-04 "Big Names in Record Numbers: From Madonna to Stones". Nielsen Business Media Inc, Billboard, Nielsen Business Media, Inc., 1995-10-14. (באנגלית) MTV Europe Music Awards 1996, 1996-11-14, נבדק ב-2023-01-04 Release group “Celebration: The Video Collection” by Madonna - MusicBrainz, musicbrainz.org Madonna - I Want You (באנגלית), נבדק ב-2023-01-04